Светослав Иванов
Ще бъде слънчево и чисто…

chitanka.info

Ще бъде слънчево и чисто… Клони

над нас ще се протягат, ще искам да ни галят

и ще ни поръсва сняг… Катерички малки

след нас ще ситнят, стъпките ни водят

из пустите алеи… Ще бъде хубаво и бяло.

Ще галя твойта длан, очите ни — горещи

ще пърлят по лицата ни, в сърцата ни огньове…

Под някой бор, величествен и влюбен

ще те погаля по косите и целуна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.